google/wiki40b huggingface dataset:
Friedebert Tuglase tänav

Friedebert Tuglase tänav on tänav Tartus. Tänav on nimetatud kirjanik Friedebert Tuglase auks.
Tänav lõppeb Vaksali tänavaga ristumisel ja jätkub Betooni tänavana.
Twitch

Ajalugu

Aastal 2007 asutasid Justin Kan ja Emmett Shear Justin.tv. Lehekülje sisu oli jagatud mitmesse gruppi. Mängude kategooria oli palju edukam kui ülejäänud, ning tõusis kõige populaarsemaks.
Juunis 2011 otsustas ettevõtte nimetada ümber mängude kategooria, uueks nimeks sai Twitch.tv. 6. juunil 2011 tehti avalikuks beetaversioon.

Investeeringud

Twitchi kui ettevõttesse on mitu korda investeeritud riskikapitali: 2012. aastal 15 miljonit dollarit ja aasta hiljem 20 miljonit dollarit.

Konkurents

Pärast Own3d.tv kinnipanemist 2013. aasta alguses on muutunud Twitch kõige populaarsemaks elektroonilise spordi ülekandjaks. Pärast seda on konkurentsi pakkunud YouTube ja Dailymotion, suurendades mängudega seotud sisu tähtsust, aga ei ole olnud nii edukad kui Twitch.

Partnerlus

Juuli 2011 käivitas Twitch partnerluse programmi, kus 11 000 striimeriga sõlmiti leping.
Partnerlus võimaldas striimeritel teenida raha reklaamidest, mis näidati nende kanalil. Veel võimaldas partnerlus kasutajatel maksta striimeritele 4.99 dollarit kuus, mis andis kasutajale võimaluse kasutada unikaalseid emotikone ja vestluse privileege.
Twitch saab endale 2,50 dollarit iga 4,99-dollarise tellimuse pealt ja partnerlusega striimerid saavad ülejäänud 2,49 dollarit.
Aprill 2017 avalikustas Twitch "Affiliate Program", mis võimaldas ka väiksematel kanalitel teenida raha. Enne seda pidi kanalil olema vähemalt 500 püsivat vaatajat ja järjepidev graafik.

Heategevus

Striimerid tihti kannavad üle heategevusele suunatud rahakogumis üritusi. Aastal 2013 lehekülg kandis üle üritust, mis kogus läbi annetuste heategevusele üle 8 miljoni dollari. Aastaks 2017 on lehekülg aidanud koguda üle 75 miljonit dollari heategevusele.
Hagi

Menetlusosalised

Menetlusosalisteks on pooled ja kolmas isik.

Pooled

Tsiviilkohtumenetluse pooled on hageja ja kostja.
Tööstur

Tööstur on ettevõte omanik, ettevõtja, kes korraldab oma kapitali ja ressursse kasutades mingit tööstusettevõtet – kas tehast, vabrikut või muud tööstusettevõtet, ja juhib seda.
Mall Alev

Mall Alev (sündinud 24. aprillil1973 Tartus) on eesti suusataja ja orienteeruja.
Kaja Põlluste

Elulugu

Lõpetas 1984 Räpina Keskkooli, 1990 TÜ arstiteaduskonna, magister rahvatervise alal (2000, Nordic School of Public Health, Göteborg), väitekiri "Developing a client-oriented health care service in the Children's Hospital of the University of Tartu", meditsiinidoktor (2007, samas), väitekiri "Health reforms in Estonia – acceptability, satisfaction and impact". Oli 1990–92 TÜ hügieeni ja tervishoiuorganisatsiooni kateedri assistent, 1992–2006 tervishoiu instituudi tervishoiukorralduse õppetooli vanemassistent, aastast 2006 TÜ sisekliiniku teadur. Õpetanud biostatistikat ja tervishoiukorraldust.

Teadustöö

Uurimisvaldkonnad: tervishoiukorraldus, tervishoiutöötajate pädevus, tervishoiuteenuse kvaliteet ja rahva rahulolu, rahvatervis, krooniliste haigete ravi kvaliteet. Üle 60 teadustrükise.

Isiklikku

Kaja Põlluste on tööliste tütar.
Ta on Kaido Põlluste abikaasa.
Jens Byggmark

Jens Byggmark (sündinud 22. augustil 1985 Örebros) on Rootsi mäesuusataja.
Byggmark tõusis maailma karikavõistlustel slaalomis tipptegijate hulka 2007. aastal. Tema 2007. aasta jaanuaris saatud kaks slaalomivõitu Kitzbühelis ja teine koht Schladmingis tulid suure üllatusena. Hooaja lõpus sai ta slaalomi maailma karika arvestuses 3. koha. 2007. aasta maailmameistrivõistlustel Årea kuulus Byggmark Rootsi meeskonda, kes sai võistkonnavõistluses teise koha.
2007.–2008. aasta maailma karikasarjas sai Byggmark slaalomis kolm korda teise koha: Bad Kleinkirchheimis, Wengenis ja Kitzbühelis. Kahel järgmisel hooajal MK-võistluste etappidel jõudis ta parimal juhul kümnendaks. 2011. aasta MM-il Garmisch-Partenkirchenis sai ta slaalomis hõbemedali.
Byggmark elab Tärnabys, kust on ka pärit mäesuusatamise tippu tõusnud Ingemar Stenmark ja Anja Pärson.
Valve Corporation

Ajalugu

Valve'i asutasid 24. augustil 1996 tarkvarafirma Microsoft kauaaegsed töötajad Gabe Newell ja Mike Harrington. Firma asutati USA Washingtoni osariigis Kirklandis, kuid 2003. aastal kolis see üle Bellevue linna.
Pärast videomängu "Half-Life" meeletut edu töötas Valve'i meeskond modifikatsioonide ja mängu järgede kallal. Üldse on Valve tuntud oma silmapaistva toetusega nendele keskkondadele, mis tegelevad modifikatsioonide arendamisega Valve'i mängudele.

Steam

Valve avalikustas oma mängude platvormi Steam aastal 2002. Algul peeti seda lihtsalt mängude uuendamise platvormiks, kuid hiljem tuli välja, et see sisaldab ka mängude müümise võimalust ning samuti on sellesse ehitatud digitaalõiguste võrk, et hoida ära piraatlust.
Valve ise on väga jõudsalt ehitanud tuge oma mängudele läbi Steami platvormi. Näiteks on mängule "Team Fortress 2" välja lastud rohkelt uuendusi. Mängudel "Team Fortress 2", "Dota 2" ja "Counter-Strike: Global Offensive" on Steamis oma eraldi pood, kust on võimalik osta mängusiseseid esemeid ning samuti on olemas ka turg, mille kaudu mängijad saavad ise oma soetatud asju teistele mängijatele müüa.
Praeguseks on Steami kaudu võimalik soetada üle 3400 mängu ja 2014. aasta jaanuaris teatas Valve, et nende platvormil on üle 75 miljoni aktiivse kasutaja üle maailma.

Steam Machine

Gabe Newell on öelnud, et talle ei meeldi, millise suuna on Microsoft oma operatsioonisüsteemidega võtnud, muutudes Apple'i sarnaseks ning väites, et Windows 8 oma muutustega on "katastroof kõikidele arvutiga töötajatele". Samas intervjuus väitis Newell, et Linux oleks tunduvalt parem Steami jaoks, kuid kahjuks ei ole sellele operatsioonisüsteemile palju mänge loodud.
Aastal 2012 teatas Valve, et nad töötavad konsooli ja arvuti hübriidi kallal, mis sai algselt meedialt nime "Steam Box". Tegelikuks konsooli nimeks saab Steam Machine ja see hakkab kasutama Linuxi põhjal ehitatud operatsioonisüsteemi SteamOS, mis on kättesaadav vabavarana ning samuti on platvormiga kaasas nende enda välja töötatud mängukontroller. Steam Machine peaks Valve'i kohaselt tooma arvutiga mängimise võimaluse inimeste elutuppa.
Sõjaline ordu

Sõjaline ordu (ladina keelest ordo, kord) oli ristisõdade jaoks loodud sõjaline organisatsioon.
Endecja

Endecja ehk Rahvusdemokraatia (Narodowa Demokracja, Endecja tuleneb lühendist ND) oli paremäärmuslik  natsionalistlik liikumine Poolas 19. sajandi lõpust Teise maailmasõja lõpuni, osaliselt jätkas hiljem tegevust emigratsioonis. Asutati Roman Dmowski initsiatiivil. Dmowski toetas I Maailmasõja ajal Antanti (erinevalt Piłsudskist, kes pooldas Saksamaad). Endecja pooldas vähemusrahvuste õiguste piiramist ja poloniseerimist. Endecja oli esimesi parteisid kaasaja Euroopas, mis toetas juudivastaseid meetmeid ja diktatuuri. Samuti organiseeris endecja juudivastaseid pogromme. Endecja leer pidas Hitleri antisemiitlikku poliitikat Saksamaal Poola jaoks kasulikuks.
Endecja oli opositsioonis Pilsudski sanacja režiimi vastu.
Michigani Ülikool

Michigani Ülikool (University of Michigan) on ülikool, mis asub Ameerika Ühendriikide Michigani osariigis Ann Arboris.
Michigani ülikool rajati aastal 1817 Detroitis.
Vaike Rajaste

Vaike Rajaste (neiuna Rohesalu; sündinud 13. augustil 1960) on Eesti rahvatantsujuht, 2019. aastal toimunud XX üldtantsupeo pealavastaja.
1980. aastal lõpetas Rajaste Viljandi Kultuurikooli kultuuritöötaja/rahvatantsukollektiivi juhi erialal. 
2000. aastal lõpetas ta kaugõppes Tallinna Pedagoogikaülikooli kultuurikorraldaja/tantsujuhi eriala. 2004. aastal tegi Rajaste ära ka pedagoogi kutseõpingud Tallinna Pedagoogikaülikoolis.
Rajaste põhitööks on Viljandi maakonna rahvakultuuri spetsialisti ülesanded, samuti õpetab ta Viljandi Kultuuriakadeemias eesti tantsu ning juhendab viit rahvatantsurühma Viljandis ja Viljandi maakonnas. 
Vaike Rajaste on lavastanud paljusid Viljandimaa laulu- ja tantsupidusid, korraldanud üleriigilisi konverentse ja võistutantsimisi ning loonud mitmeid uusi tantse, mis on jõudnud ka tantsupeole. Üleriigiliste tantsupidude lavastusmeeskondades oli ta esmakordselt 1997. aastal ning 2014. aastal oli Vaike Rajaste XIX tantsupeol "Puudutus" B2 rühmade liigijuht.
Carl Gustaf Frölich

Krahv Carl Gustaf Frölich, läti Karls Gustavs Frēlihs (1637 – 3. märts (14. märts) 1714 Stockholm), oli saksa päritolu Rootsi sõjaväelane ja riigitegelane. 
Ta oli pietistliku kirjaniku ja müstiku Eva Margareta Frölichi (1650–1692) ja kolonel Hans Frederik Frölichi (1637–1715) vend.
Sündis Gustav II Adolfi ajal Rootsi teenistusse astunud sõjaväelase Hans Kristoffer Frölichi (1602–1658) ja Elisabet von Plesseni pojana. 
1676. aastal sai kolonelleitnandi auastme ja määrati Göta jõe äärse Bohuse kindluse komandandiks. 1678. aasta suvel kaitses kindlust Ulrik Frederik Gyldenløve (Taani-Norra kuningas Frederik III poeg) vägede vastu, mille järel sai koloneli auastme, määrati 1679. aastal Malmö komandandiks ja naturaliseeriti Rootsi aadliks. Aastal 1693 nimetati Västernorrlandi, Jämtlandi ja Härjedaleni asehalduriks. Pärast Karl XII valitsema asumist määrati ta 1698. aastal Hälsinge rügemendi ülemaks ning 12. märtsil 1700 Riia ja Riia kindluse kuberneriks. Samal aastal sai kindralleitnandi auastme ja vabahärra tiitli. 9. jaanuaril 1704 ülendati jalaväekindrali auastmesse ja asus teenima Riia garnisonirügemendi ülemana. 1705. aastal sai õukonnatiitli "kungligt råd" ning oli ka Tartu õuekohtu presidendi ametis. 
21. juunil 1706 sai krahvitiitli ja immatrikuleeriti krahvisuguvõsana Frölich nr 49 Rootsi rüütelkonda.
Mõnedel andmetel oli Riia ehk Liivimaa kuberneri ametis vahemikus 18. aprill 1702 – 17. jaanuar 1706.
August Nieländer

August Konstantin Nieländer (1. september 1887 (ukj) Vana-Kuuste, Kambja kihelkond – 30. jaanuar 1986 Bowie, Maryland, USA) oli Eesti muusikapedagoog, dirigent, sõjaväelane.
Aastatel 1904-1910 õppis ta Peterburi Konservatooriumis metsasarve erialal. 1915. aastal lõpetas ta Pauli sõjakooli ja ühtlasi sai ohvitseri aukraadi.
Ta on Eesti esimene kutseline sõjaväeorkestri kapellmeister. Ta on Tartu Muusikakooli rajajaid (August Nieländeri I Muusikakool).
Ta osales Vabadussõjas.
1944. aastal emigreerus ta Saksamaale. Aastast 1949 kuni elu lõpuni elas USA-s. Ta oli E.E.L.K. Washingtoni Markuse Koguduse liige.
Nieländer suri 30. jaanuaril 1986 USA-s Marylandi osariigis Bowies. 2002. aastal maeti tema urn Tartu Raadi kalmistule.
Clay maakond (Minnesota)

Ajalugu

Maakond moodustati 1862. aastal.
IMMAGINE&POESIA

Manifest

Rühmituse manifest koosneb 10 punktist ja on tõlgitud 28 keelde.
Manifesti 4. punkt kinnitab, et kirjandus võib inspireerida kujutava kunsti teose loomist ja vastupidi. Seetõttu soovitab manifest kunstnike ja luuletajate "vastastikuse viljastamise momente".
AFI

AFI (A Fire Inside) on USA-s 1991 loodud punk rock ansambel.
Bänd sai alguse keskkoolis kui Davey Havok, Mark Stopholese ja Vic Chalker tahtsid bändi alustada, kuid neil oli mõningaid probleeme ning kõige suurem neist oli trummari puudumine. Mark soovitas bändi oma sõpra Adam Carsonit. Keegi eriti ei teadnud, kuidas pille mängida, kuid nad teadsid, et Daveyl on hea hääl ja Adamil olid trummid. Mark õppis ära kitarri ja Vic õppis ära bassi.
Pärast keskkooli lõpetamist läks bänd lahku. Meeldejäävas bändi kokkutulekus, mille korraldas üks nende klassikaaslane, mängisid nad Phoenix Theatre'is mõnesajale fännile. Nad otsustasid uuesti ühineda ja plaadi teha. 1995. aastal lasi Wignut Records välja plaadi "Answer That and Stay Fashionable".
"Very Proud Of Ya" tuuri ajal lahkus bändist nende bassist ja ta asendati Hunter Burganiga. Salvestati album "Shut Your Mouth And Open Your Eyes".
Hiljem paluti Markil seletamatutel põhjustel bändist lahkuda ja ta asendati praeguse kitarrist Jade Pugetiga, kes oli bändiliikmete hea sõber keskkoolist saadik.
Jade Puget ja Davey Havok on loonud AFI kõrvalt oma enda bändi, mis kannab nime Blaqk Audio. Tegemist on elektroonilise muusikaga.
2009. aasta IAAF-i finaalvõistlused

2009. aasta IAAF-i kergejõustiku finaalvõistlused toimusid 7. korda. Finaalvõistlused peeti Thessalonikis  Kaftanzoglio Stadiumil Kreekas 12.–13. septembrini.
Schilling

Schilling on Saksa päritolu aadlisuguvõsa, kelle esindajaid oli ka Eestimaal ja Liivimaal. 
Schillingud on vanaaadel, keda varem tunti nimega Schilling von Lahnstein. 
Schillingutel on olnud kolm haru: lääne-, lõuna- ja idapoolne. Idapoolse haru esindajad tegutsesid ka Eestimaal ja Liivimaal.
Suguvõsale kuulusid eri aegadel Eesti alal nt Väimela, Sargvere mõis.
Edenílson

Edenílson Andrade dos Santo (tuntud lihtsalt kui Edenílson; sündinud 18. detsembril 1989 Porto Alegres) on Brasiilia jalgpallur, kes mängib keskpoolkaitsja, parempoolkaitsja või paremkaitsjana Brasiilia kõrgliiga klubis Internacional.
Ta alustas klubikarjääri Rio Grande do Suli osariigi klubis Caxias. Aastatel 2009–2010 mängis ta klubiga Brasiilia tugevuselt kolmandas liigas.
2011. aastal liitus ta Brasiilia kõrgliiga klubiga Corinthians. Ta mängis klubis väga edukal perioodil, kui võideti Brasiilia meistrivõistlused (2011), Lõuna-Ameerika meistrivõistlused (2012), klubide maailmameistrivõistlused (2012), São Paulo osariigi meistrivõistlused (2013) ja Lõuna-Ameerika superkarikas (2013).
2014. aastal suundus ta Itaalia kõrgliigasse, liitudes Genoaga. 2015. aastal suundus ta Udinesesse. Hooajal 2016–2017 mängis ta laenulepingu alusel taas Genoas.
2017. aastal suundus ta laenule Internacionali, mis mängis sel hooajal Brasiilia esiliigas. 2018. aasta juulis sõlmis ta klubiga püsiva lepingu.
Piibe maantee

Piibe maantee on ajalooline maantee, mis ühendab Tallinnat ja Tartut. 
Piibe maantee trass langeb suures osas kokku praeguse tugimaanteega 13 (Jägala-Käravete maantee) ja tugimaanteega 39 (Tartu–Jõgeva–Aravete maantee). Piibe maantee pikkus Jägalast Tartuni on 165,5 km.
Maantee on nime saanud Rakke lähedal asunud Piibe mõisa järgi.
Lembit Krull

Lembit Krull on eesti rokkmuusik ja basskitarrist. Ta on basskitarrist olnud nt ansamblis J.M.K.E. Ta on ansambli Hot Kommunist laulja.
Hiiessaare tuletorn

Hiiessaare tuletorn on tuletorn Hiiumaal Hiiumaa vallas Hiiessaare külas Hiiessaare ninal.
Tuletorni geograafilised koordinaadid on 59° 0′ 6″ N, 22° 50′ 19″ E.
Valge neljatahulise betoontorni kõrgus jalamist on 17 meetrit ja tule kõrgus merepinnast on 19 meetrit.
Tuletorn moodustab sihi Paluküla kirikuga. Hiiessaare tuletorn on sihi alumine märk. Märkide vahekaugus on 2580 meetrit ja sihi asimuut on 229.6°.
Paluküla kirikuga sihi moodustanud puidust päevamärk ehitati Hiiessaare ninale 1876. aastal. 1910. aastal püstitati kivist märk, mis hävis Teises maailmasõjas. Praegune tuletorn on ehitatud 1953. aastal. Aastatel 1994–2001 tuletorni tuli ei põlenud ja torn oli kasutusel päevamärgina.
Heinrich Uukkivi

Koondisekarjäär

Oma koondisedebüüdi tegi Uukkivi 8. juulil 1931 sõpruskohtumises Rootsi jalgpallikoondise vastu. Ta viibis platsil kõik 90 minutit. Mäng kaotati 3:1. Uukkivi oli mängupäeval 19-aastane. 7. augustil 1935 lõi ta Soome jalgpallikoondise vastu oma esimese värava koondises. Mäng lõppes 2:2.
Punaarmeesse mobiliseerituna võttis osa II maailmasõjast, langes vangi (kelle kätte?). Nõukogude võimuorganid karistasid teda selle eest 10-aastase vangistusega. Uukkivi hukkus vangilaagris.
Ivan Lappo

Ivan Ivanovitš Lappo (29. august 1869 Tsarskoje Selo – 23. detsember 1944 Dresden) oli vene ajaloolane.
Ta oli aastail 1905–1918 vene ajaloo professor Tartu Ülikoolis. Seejärel evakueerus koos ülikooliga Voroneži. Aastail 1921–1933 töötas õppejõuna Prahas, 1933–1940 aga Kaunases, 1941 lühikest aega Vilniuses.
Boris Tadić

Boris Tadić (Борис Тадић; sündinud 15. jaanuaril 1958 Sarajevos) on Serbia poliitik, Serbia president 11. juulist 2004 kuni 5. aprillini 2012, Demokraatliku Partei juht 2003. aastast.
2008. aastal valiti Tadić teiseks (viieaastaseks) ametiajaks presidendiametisse tagasi, kuid ta lahkus ametist omal soovil enne teise ametiaja lõppu.
Tadić käis koolis Belgradis ja lõpetas Belgradi ülikooli sotsiaalpsühholoogia erialal. On õpetanud Belgradi 1. Keskkoolis psühholoogiat.
2000. aastal oli Tadić Jugoslaavia telekommunikatsiooniminister, aastatel 2003–2004 Serbia ja Montenegro kaitseminister.
Teist korda abielus. Esimene abielu oli lastetu, teisest on Tadićil kaks last.
Sergei Upkin

Sergei Upkin (sündinud 1981) on Eesti balletitantsija.

Haridus

1999 lõpetas ta Peterburi Vaganova-nimelise Balletiakadeemia.
2010.–2011. aasta maailma karikasari laskesuusatamises

2010.–2011. aasta maailmakarikasari laskesuusatamises oli 34. ametlik maailmakarikasarja hooaeg, mis algas Östersundis 1. detsembril 2010 ja lõppes Oslos 20. märtsil 2011.
Liivateelehine mailane

Kirjeldus

Liivateelehise mailase valged või helesinised õied on 0,6–1,5 cm läbimõõduga ning asuvad varre tipul asetsevas õisikus. Taime lehed on enamasti alla 2 cm pikad, keskmised varrelehed peaaegu terveservalised, varred roomavad, tõusvad või püstised. Taime kõrgus on 5–40 cm, jäädes tavaliselt 10–25 cm vahele.

Kasvukoht

Kasvab niisketel niitudel, põldudel, teeservades, eelistab savikaid muldasid.

Levik

Eestis tavaline.
Marlies Schild

Marlies Schild (sündinud 31. mail 1981 Admontis) on Austria mäesuusataja, maailmameister ja mitme tiitlivõistluste medali võitja.

Isiklikku

Marlies Schild on kihlatud mäesuusataja Benjamin Raichiga.
Pirukas

Pirukas on peenestatud ja maitsestatud täidisega pagaritoode.

Ajaloost

Pirukad, mille valmistamine oli Ida-Euroopas väga levinud, polnud eesti talurahva hulgas 19. sajandil veel kuigi tuntud. Pirukad, kui parem toit, olid tarvitusel Eesti idaosas, aga maa lääneosas ja saartel vähetuntud. 
Pirukataigen tehti valdavalt rukkijahust. Kõige levinumad olid mitmesugused kalapirukad nii värskest kui soolakalast. Kalad pandi pirukasse harilikult tervena. Rohkem valmistati soolaräime- ehk silgupirukaid, Peipsi ja Võrtsjärve ümbruses ka kiisa-, särje-, latika- ja ahvenapirukaid. Lihapirukaid küpsetati vähem, täidiseks soolatud sealiha- või singitükk. Tuntud olid ka kapsa- ja- kaalikapirukad, eriti Põhja-Eestis.
Simpel Session 2007 Winter Bash

Simpel Session 2007: Winter Bash oli ekstreemspordifestival Saku Suurhallis, kus võisteldi kahes distsipliinis: rula
ning bmx'i platsisõit. Kohal olid tipptegijad üle kogu maailma, eestlastest võtsid osa Hendrik Gross, Rainer Karmann,
Ahto Eller, Aleksandr Tubin, Sergo Semitsev, Eron Nõlvand, Romario Siimer, Jaan Suits ning Kaur Rank
rula tänavasõidust; ning Raigo Suija, Anton Ardel, Alan Silmann, Viktor Ignatenko, Kert Petersel, Ingvar Neumann ning Reimo Kiisk BMX tänavasõidust. Üritus oli järjeks igal aastal toimuvale Sessionile, mis 2006. aastal kandis nime Pop! Session: Winter Bash.

Snickers Skateboard Best Trick

Madars Apse – switch 360 flip down the double set
Hiina Vabariigi välispoliitika

Hiina Vabariigi välispoliitika on tänapäeval raskendatud süveneva rahvusvahelise isolatsiooni tõttu pärast riigi territooriumi enamuse kaotamist kommunistidele ja valitsuse evakueerumist Taiwani saarele 1949. aastal. Kuigi Hiina Vabariik oli Rahvasteliidu ning Ühinenud Rahvaste Organisatsiooni asutajaliige ja Julgeolekunõukogu liige, asendati ta 1971. aastal ÜRO organites Mandri-Hiinat valitseva Hiina Rahvavabariigiga, hilisemad katsed ÜRO-ga taasühineda on nurjunud. Nii Hiina Vabariigi kui Hiina Rahvavabariigi ametlikuks eesmärgiks on Hiina taasühendamine, kuid valitseb lahkarvamus, kumb neist on Hiina seaduslik valitseja ja kas ühendatav Hiina peab saama kommunistlikuks või demokraatlikuks. 2017. aastal tunnustab Hiina Vabariiki 20 riiki, peamiselt Hiina Vabariigi poolt majanduslikult toetatavad väikesed arengumaad (kuid ainsa Euroopa riigina ka Vatikan). Levinud on mitteametlikud suhted välisriikidega. Rahvusvahelistes organisatsioonides osaleb Hiina Vabariik enamasti poliitiliselt neutraalsete nimede all, sealhulgas WTOs (Taiwani, Penghu, Kinmeni ja Matsu omaette tolliterritooriumina) ja Rahvusvahelises Olümpiakomitees (Hiina Taipeina), regionaalsetest Aasia ja Vaikse Ookeani Majanduskoostöö organisatsioonis (Hiina Taipeina). 
Eesti sõlmis Hiina Vabariigiga 1937. aastal sõpruslepingu, kuid diplomaatilisi suhteid ei olnud, Eestil olid aukonsulaadid Harbinis ja Shanghais, mõlemad riigid olid Rahvasteliidu liikmed.
Madis Oviir

Madis Oviir (16. juuli 1908 Ojaäärse küla, Vigala kihelkond – 2. juuli 1999 Viru-Jaagupi) oli eesti vaimulik.
Õppis Nurtu külakoolis ja Velise 6-klassilises koolis, aastatel 1923–1929 õppis Haapsalu Õpetajate Seminaris. Aastatel 1929–1930 oli kooli juhataja Vändras, 1930–1931 teenis sundaega sõjaväes. 1932–1934 oli õpetaja Liivi algkoolis Läänemaal Jõgisoo vallas. Aastatel 1934–1940 juhatas Märjamaa vallas Tolli algkooli, 1940–1944 oli koolijuhataja Märjamaa algkoolis. 1944 sügisest oli Valgu mittetäieliku keskkooli direktor, sealt saadeti ta sunnitööle. Oli aastatel 1944–1956 sunnitööl Kaug-Idas Magadani sunnitöö laagris.
Usuteadust hakkas õppima aastal 1939 Tartu Ülikooli usuteaduskonnas, kuid seoses usuteaduskonna likvideerimise, sõja ja sunnitööga jäid õpingud pooleli. Õpingud jätkusid pärast sunnitööd Usuteaduse Kõrgemas Katsekomisjonis aastast 1956. Prooviaastal oli ta Nõmme Rahu koguduses. Madis Oviir ordineeriti 26. detsembril 1958 Tallinna toomkirikus aseõpetajaks. Usuteaduse Kõrgema Katsekomisjoni lõpetas ta aastal 1963. Õpetajaõigused sai ta 31. mail 1963.
Aastatel 1958–1960 oli ta vikaarõpetaja, seejuures aastal 1960 Tallinna praostkonna vikaarõpetaja. 1959–1994 oli ta Viru-Jaakobi koguduse õpetaja, hooldades samal ajal Tudu kogudust. Emerituuri jäi ta aastal 1994. Madis Oviir suri aastal 1999 ja ta on maetud Viru-Jaagupi kirikuaeda.
Madis Oviir saatis Eesti Kirjandusmuuseumi 6000 lehekülge folkloristikat. Tal oli suur piiblikogu. Oma elu jooksul ta avas ja pani üles 21 ausammast.

Isiklikku

Riigikontrolör Mihkel Oviir on tema poeg, tema pojatütar Liisa Oviir oli ettevõtlusminister Taavi Rõivase teises valitsuses. Tema vanaisa vennapoeg oli märtrisurma surnud misjonär Evald Oviir.
Protuberants

Protuberants (ld sõnast protuberare 'kühmuna välja ulatuma') on Päikese atmosfääris intensiivsete magnetohüdrodünaamiliste protsesside ajal tekkivad helenduvad gaasijoad ja -pilved.
HTML5

HTML5 on ülemaailmse veebi tuumikkeele HTML viies põhiredaktsioon. XML-kujul väljendatava HTML5 nimetus on XHTML 5. 
HTML5 teerajaja on alates 2004. aastast olnud WHATWG, mis on koostöö põhiliste veebibrauserite avaldajate vahel, kust Microsoft on märkimisväärselt välja jäänud. HTML5 võttis 2007. aastal töö alguspunktina omaks uus W3C töörühm. HTML5 varasem nimi oli Web Applications 1.0.
HTML5 pakub võrreldes eelkäijaga arvukalt uusi elemente ("märgendeid") ja atribuute, mis iseloomustavad tänapäeva veebilehtede tüüpilist kasutust. Mõni uus on olemuselt sarnane <div>...</div> ja <span>...</span> märgenditega, kuid mõni, näiteks <nav>...</nav> (veebilehe navigeerimisala) ja <footer>...</footer> (jalus) omavad paigutamise tähendust veebilehel. Selliste märgendite eesmärk on hõlbustada otsimootori indekseerimist ja veebilehtede kuvamist väikse ekraaniga seadmetes. Muud elemendid lisavad standardiseeritud liidese abil uusi võimalusi, näiteks <audio>...</audio> ja <video>...</video> elemendid. 
Välja on jäetud näiteks puhtalt esitluseks kasutatavad elemendid <center>...</center> ja <font>...</font>, mille otstarvet saab kaskaadlaadistikuga saavutada.

Veatöötlus

HTML5 brauser peaks olema väärate sõnede töötlemisel paindlik. See vastandub XHTML-ile, kus veebibrauser peab kasvõi ühe väära märgi või puuduva sulgeva märgise puhul lehe kuvamisest keelduma. HTML5 on kujundatud nii, et vanemad HTML 4 brauserid võivad ohutult uusi HTML5 konstruktsioone eirata. Erinevalt HTML 4-st kirjeldab HTML5 spetsifikatsioon täpselt, kuidas brauser peaks vääraid sõnesid töötlema.
Karl Tobro

Karl Tobro (7. mai 1886 Kaarepere – ?) oli Kaarepere vallavanem.
Ta oli Torma vallasekretär ja Tartu maavalitsuse ametnik, alates 1934. aastast Kaarepere vallavanem. 1939. aastal valiti ta Kaarepere valla aukodanikuks.